Nordmenns låneiver tok seg opp igjen i april, viser ferske tall fra SSB.
Tolvmånedersveksten i publikums innenlandske bruttogjeld (K2) var 6,5 prosent fram til utgangen av april, opp fra 6,2 prosent måneden før.
Tilsammen har vi lån for 4.186 milliarder kroner. Husholdningenes andel står for 2.462 milliarder kroner, og i husholdningene var veksten på 7,7 prosent fram til utgangen av april, opp fra 7,4 prosent fram til utgangen av mars.
De ikke-finansielle foretakenes innenlandske bruttogjeld utgjorde 1 402 milliarder kroner ved utgangen av april, opp fra 1 393 milliarder kroner ved utgangen av mars. Tolvmånedersveksten var 4,2 prosent fram til utgangen av april, opp fra 3,9 prosent måneden før.